Üritusest võtsid osa üliõpilased alates esimesest kursusest. Paljude tudengite arvates on Electrolux DesignLab ideaalne koht kus oma oskused  ja teadmised proovile panna ning üritada saada oma nime maailma disaini kaardile. Noored rääkisid, et ainuüksi osalemine on oluline samm edaspidises kärjääris tootedisainis. Mis aga motiveerib neid ennekõike? Kas see, et rahvusvahelise konkursi võitja saab kuueks kuuks praktikale Electroluxi globaalse disaini osakonda ja 5000 euro suuruse rahalise auhinna? Või Eesti konkursi peapreemia - reis DesignLab finaalivõistlusele? Või teised auhinnad Electroluxilt? Või hoopiski võimalus nautida meedia tähelepanu ja  saada au endale, oma ülikoolile ja riigile?